《已酉秋杪还山伍国开有开何景言诸子过访》
明代·李孙宸

归来三径在，寂寞见吾真。谁道无知己，犹能枉故人。

穷途交有态，秋色暮逾新。已谢尘羁束，青尊肯厌贫。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。